
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 5 

8 Ιανουάριου 2016 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Κατανομή για τον διορισμό συγγενών αποβιωσάντων 
κατά και ένεκα της εκτέλεσης υπηρεσιακού κα¬ 
θήκοντος στο Υπουργείο Υγείας. 1 

Ίδρυση Εργαστηρίου με τίτλο: «Εργαστήριο Μελέτης 
για τη Διαφάνεια, τη Διαφθορά και το Οικονομι¬ 
κό Έγκλημα “ΑΝΤΙ-ΔΙΑΦΘΟΡΑ Α.Π.Θ” (Β85Θ3ΙόΙί 
Ι πείίίυίθ ίθΓ ΤΓ3Π5Ρ3Γ-ΘΠ0Υ, ΟοπυρίίΟΠ 3Π0 ΡίΠ3Π0ί3ΐ 

Οιίπιθ “ΑΝΤΙ-ΟΟΒΒυΡΤΙΟΝ ΑυΤΗ”)» στο Τμήμα Νο¬ 
μικής της Νομικής Σχολής του Αριστοτελείου Πα¬ 
νεπιστημίου Θεσσαλονίκης (ΑΠΘ) και καθορισμός 

του εσωτερικού κανονισμού λειτουργίας του. 2 

Ίδρυση Εργαστηρίου με τίτλο: «Εργαστήριο μελέ¬ 
της Ιατρικού Δικαίου και Βιοηθικής (ΕβάοΓβΙοΓγ 
Ίογ Ιάθ Βθ5Θ3γοΙί οί ΜθάίοαΙ Εενν από ΒίοοίΝοε)» 
στο Τμήμα Νομικής της Νομικής Σχολής του Αρι- 
στοτελείου Πανεπιστημίου Θεσσαλονίκης (ΑΠΘ) 
και καθορισμός του εσωτερικού κανονισμού λει¬ 


τουργίας του. 3 

ΑΠΟΦΑΣΕΙ Σ 

Αριθμ. ΔΙΠΑΑΔ/Φ.Κ./96/36691 (1) 


Κατανομή για το διορισμό συγγενών αποβιωσάντων 
κατά και ένεκα της εκτέλεσης υπηρεσιακού καθή¬ 
κοντος στο Υπουργείο Υγείας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ.2 και 3 και του 
άρθρου 11 του Ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση 
της δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενά¬ 
του του Ν. 4057/2012 (ΦΕΚ 54/Α/2012). 


2. Τις διατάξεις του άρθρου 14 του Ν. 2266/1994 (ΦΕΚ 
218/Α/13-12-1994), όπως ισχύει μετά την αντικατάστασή 
του από το αρ. 18 του Ν. 3448/2006 (ΦΕΚ 57/Α/15-3-2006). 

3. Την υπ’ αριθμ. Υ21/06-10-15 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη» (ΦΕΚ 2144/Β72015). 

4. Το Π.δ. 73 «Διορισμός Αντιπροέδρου της Κυβέρνη¬ 
σης, Υπουργών, Αναπληρωτών Υπουργών και Υφυπουρ¬ 
γών» (ΦΕΚ 116/Α72015). 

5. Την αριθμ. ΔΙΠΠ/Φ.ΕΠ1/71/οικ.4573/1-3-2011 (ΦΕΚ 323/Β/ 
1-3-2011) κοινή απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού. 

6. Την ανάγκη ορθολογικής κατανομής και αξιοποί¬ 
ησης του μονίμου και με σχέση εργασίας ιδιωτικού 
δικαίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 
1 του Ν. 3812/2009. 

7. Το υπ’ αριθμ. πρωτ. έγγραφο Α2β/Γ.Π.80202/16.11.2015 
του Υπουργείου Υγείας. 

8. Το γεγονός ότι από την παρούσα απόφαση κατανο¬ 
μής δεν προκαλείται επιπλέον δαπάνη, αποφασίζουμε: 

Την κατανομή στο Υπουργείο Υγείας του Οικονόμου 
Δημητρίου του Χρήστου, σε κενή οργανική θέση κα¬ 
τηγορίας ΠΕ του κλάδου Διοικητικού-Οικονομικού στο 
Κέντρο Ψυχικής Υγείας του Γ.Ν. Πατρών και της Πολυ- 
κανδριώτη Ευαγγελίας-Ισμήνης του Ευαγγέλου, σε κενή 
οργανική θέση κατηγορίας ΔΕ Διοικητικών Γραμματέων 
στο Γ.Ν. Πατρών, ως συγγενών αποβιωσάντων κατά και 
ένεκα της εκτέλεσης υπηρεσιακού καθήκοντος σύμφω¬ 
να με τις διατάξεις του άρθρου 14 του Ν. 2266/1994 (ΦΕΚ 
218/Α/13-12-1994), όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 3525 (2) 

Ίδρυση Εργαστηρίου με τίτλο: «Εργαστήριο Μελέτης για 
τη Διαφάνεια, τη Διαφθορά και το ΟικονομικόΈγκλη- 
μα “ΑΝΤΙ-ΔΙΑΦΘΟΡΑ Α.Π.Θ” (Βθ503ιόΙί ΙηεΙίΙυίσ Ίογ 
ΤΓοπεροΓ-οπογ, ΘοπυρΙίοπ από ΡίηαηοώΙ Θπιτιβ “ΑΝΤΙ- 
ΘΟΒΒυΡΤΙΟΝ ΑΙΊΤΗ”)» στο Τ μήμα Νομικής της Νομι¬ 
κής Σχολής του Αριστοτελείου Πανεπιστημίου Θεσ¬ 
σαλονίκης (ΑΠΘ) και καθορισμός του εσωτερικού 
κανονισμού λειτουργίας του. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του Ν. 1268/1982 (ΦΕΚ 87/τΛ'Ι 
16-7-1982) «Για τη δομή και λειτουργία των Ανωτάτων 
Εκπαιδευτικών Ιδρυμάτων» όπως τροποποιήθηκε με το 
άρθρο 48 παρ. 2 του Ν. 1404/1983 (ΦΕΚ 173/τ.Α724-11-1983) 
«Δομή και λειτουργία των Τεχνολογικών Εκπαιδευτικών 
Ιδρυμάτων» και αντικαταστάθηκε με την περ. γ' της 
παρ. 22 του άρθρου 13 του Ν. 3149/2003 (ΦΕΚ 141/τ.Α"/ 
10-6-2003) «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις», 

β) του άρθρου 4 παρ. 1 εδ. γ του Ν. 2083/1992 (ΦΕΚ 
159/τ.Α'/21-9-1992) «Εκσυγχρονισμός της Ανωτάτης Εκ¬ 
παίδευσης», 

γ) των άρθρων: 5 παρ.2 εδ.γ και 80 παρ.δα του 
Ν. 4009/2011 (ΦΕΚ 195/τ.Α76-9-2011) «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανώτατων εκπαιδευτικών ιδρυμάτων», όπως 
έχει τροποποιηθεί και ισχύει, 

δ) του άρθρου 96 του Ν. 4310/2014 (258/τ.Α78-12-2014) 
«Ερευνα, Τεχνολογική Ανάπτυξη και Καινοτομία και άλ¬ 
λες διατάξεις», 

ε) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυρώ¬ 
θηκε με το άρθρο πρώτο του Π.δ. 63/2005 (ΦΕΚ 98/τ.Α7 
22-4-2005), 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσσα¬ 
λονίκης σύμφωνα με τις διατάξεις του άρθρου 5 του 
Ν. 4009/2011 (ΦΕΚ 195/τ.Α76-9-2011) όπως αυτός ισχύει, 

3. Τις διατάξεις του Π.δ. 98/5-6-2013 (ΦΕΚ 134/τ.Β7 
5-6-2013): «Κατάργηση του Γ ενικού Τ μήματος, μεταφορά 
έδρας τμήματος και ίδρυση-συγκρότηση, μετονομασία 
και ανασυγκρότηση Σχολών στο Αριστοτέλειο Πανεπι¬ 
στήμιο Θεσσαλονίκης», όπως έχει διορθωθεί με το ΦΕΚ 
140/Τ.Α711-6-2013. 

4. Τη σύμφωνη γνώμη της Κοσμητείας της Νομικής 
Σχολής του Αριστοτελείου Πανεπιστημίου Θεσσαλονί¬ 
κης (συνεδρίαση με αριθμό 89/7-9-2015). 

5. Τη σύμφωνη γνώμη της Γενικής Συνέλευσης της 
Νομικής Σχολής του Αριστοτελείου Πανεπιστημίου Θεσ¬ 
σαλονίκης (συνεδριάσεις με αριθμό 46/13-10-2015 και 
50/15-12-2015). 

6. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

6.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

6.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 


δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

7. Την έκθεση σκοπιμότητας ίδρυσης του εργαστηρίου 
με τίτλο: «Εργαστήριο Μελέτης για τη Διαφάνεια, τη 
Διαφθορά και το ΟικονομικόΈγκλημα “ΑΝΤΙ-ΔΙΑΦΘΟΡΑ 
Α.Π.Θ” (Βθ5Θ3ιόΙί ΙηεΙίίυΙο ίοΐ" ΤΓ3Π3ρ3Γοηογ, ΘοπυρΙίοπ 3πά 
ΡίπεποίαΙ Θι-ίηηβ “ΑΝΤΙ-ΘΟΒΒυΡΤΙΟΝ ΑυΤΗ”)» στο Τμήμα 
Νομικής της Νομικής Σχολής. 

8. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 6/16-12-2015) για την ίδρυση του εργαστηρίου 
με τίτλο: «Εργαστήριο Μελέτης για τη Διαφάνεια, τη 
Διαφθορά και το ΟικονομικόΈγκλημα “ΑΝΤΙ-ΔΙΑΦΘΟΡΑ 
Α.Π.Θ” (Βθ3Θ3ι·οΙί ΙπείίίυΙο Ιογ ΤΓαπεραίΌπογ, ΘοπυρΙίοπ από 
Ρίπ3ποΪ3ΐ Θιίιτιθ “ΑΝΤΙ-ΘΟΒΒυΡΤΙΟΝ ΑυΤΗ”)» στο Τμήμα 
Νομικής της Νομικής Σχολής. 

9. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2920/22-12-2015) για την έγκριση ίδρυσης εργαστηρίου 
με τίτλο: «Εργαστήριο Μελέτης για τη Διαφάνεια, τη 
Διαφθορά και το ΟικονομικόΈγκλημα “ΑΝΤΙ-ΔΙΑΦΘΟΡΑ 
Α.Π.Θ” (Βθ5Θ3ιόΙί ΙπείίίυΙο Ιογ ΤΓ3Π3ρ3Γβπογ, ΘοπυρΙίοπ οπό 
ΡίπεποίβΙ Θιίιτιθ “ΑΝΤΙ-ΘΟΒΒυΡΤΙΟΝ ΑυΤΗ”)» στο Τμήμα 
Νομικής της Νομικής Σχολής. 

10. Ότι το Εργαστήριο που ιδρύεται με την παρού¬ 
σα πράξη του Πρύτανη θα λειτουργεί αποκλειστικά με 
ίδιους πόρους και δεν θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

Την ίδρυση εργαστηρίου με τίτλο: «Εργαστήριο Με¬ 
λέτης για τη Διαφάνεια, τη Διαφθορά και το Οικονομι- 
κόΈγκλημα “ΑΝΤΙ-ΔΙΑΦΘΟΡΑ Α.Π.Θ” (Βο5Θ3ιόΙί ΙπείίΙυίο 
Ίογ Τι·3Π5ρ3ΐΌπογ, ΘοπυρΙίοπ από ΡίπεποίαΙ Θιίιύίο “ΑΝΤΙ- 
ΘΟΒΒυΡΤΙΟΝ ΑΙΊΤΗ”)» στο Τμήμα Νομικής της Νομικής 
Σχολής του Αριστοτελείου Πανεπιστημίου Θεσσαλονί¬ 
κης (ΑΠΘ) και τον καθορισμό του εσωτερικού κανονι¬ 
σμού λειτουργίας του. 

Άρθρο 1 
Ίδρυση 

Ιδρύεται στο Τ μήμα Νομικής της Νομικής Σχολής του 
Αριστοτελείου Πανεπιστημίου Θεσσαλονίκης εργαστή¬ 
ριο με τίτλο «Εργαστήριο Μελέτης για τη Διαφάνεια, τη 
Διαφθορά και το ΟικονομικόΈγκλημα (Βο5Θ3ιόΙί ΙπείίίυΙο 
Ιογ ΤΓ3Π3ρ3Γθπογ, ΘοπυρΙίοπ από ΡίπαποίαΙ Θιίιτιθ)». Το 
εργαστήριο φέρει το ακρωνύμιο ΑΝΤΙ-ΔΙΑΦΘΟΡΑ Α.Π.Θ., 
στην αγγλική γλώσσα ΑΝΤΙ-ΘΟΒΒυΡΤΙΟΝ ΑϋΤΗ, και δι¬ 
ατηρεί ιστοσελίδα προβολής των δραστηριοτήτων του 
στον ιστοχώρο του ΑΠΘ στην ηλεκτρονική διεύθυνση 
\Λ/νν\Λ/.3ηΙί-ΟΟΓΓυρΙίθΠ.ΐ3\Λ/.3ϋΐΤΐ.9Γ. 

Το εργαστήριο εξυπηρετεί τις εκπαιδευτικές και ερευ¬ 
νητικές ανάγκες σε όλα τα γνωστικά αντικείμενα της 
Νομικής Σχολής τα οποία σχετίζονται με τα ειδικότερα 
πεδία της διαφάνειας, της διαφθοράς και του οικονομι¬ 
κού εγκλήματος, και ειδικότερα στα γνωστικά αντικεί¬ 
μενα των ποινικών και εγκληματολογικών επιστημών, 
του δημοσίου και ιδιωτικού δικαίου, του διεθνούς και 
ευρωπαϊκού δικαίου, καθώς και του δικαίου της πλη¬ 
ροφορικής. Μπορεί να εξυπηρετήσει επίσης ορισμένες 
εκπαιδευτικές και ερευνητικές ανάγκες σε γνωστικά 
αντικείμενα των οικονομικών, πολιτικών επιστημών, της 
δημοσιογραφίας και των ΜΜΕ των Τμημάτων της Σχο¬ 
λής Οικονομικών και Πολιτικών Επιστημών (ΟΠΕ) όπως 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11 


και Τμημάτων θετικών επιστημών, στο μέτρο που συν¬ 
δέονται με τα θεματικά πεδία του εργαστηρίου. 

Το εργαστήριο συνεχίζει, διευρύνει και προωθεί το 
τριετές ερευνητικό έργο που εκτελέστηκε στη Νομική 
Σχολή υπό τη δράση «Αριστεία I» (νννννν.ίοο.ννθά.αυΙίι.ςΓ) 
και αξιοποιεί τα αποτελέσματά του, τα εργαλεία 
έρευνας, τη βάση δεδομένων αυτού, καθώς και το 
θ-παρατηρητήριο για το οικονομικό έγκλημα και τη 
διαφθορά στο δημόσιο τομέα που φιλοξενούνται ήδη 
στον ιστοχώρο του ΑΠΘ. 

Αρθρο 2 

Εσωτερικός Κανονισμός 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό. 

Άρθρο 3 

Σκοπός-Τομείς Δραστηριότητας 

Το Εργαστήριο έχει ως σκοπό τη διδασκαλία, την 
έρευνα, την επιμόρφωση, την ενημέρωση, την εκπόνηση 
μελετών, την παροχή γνωμοδοτήσεων καθώς και τη 
διατύπωση νομοθετικών προτάσεων για μια αποτελε¬ 
σματική και δικαιοκρατική αντιμετώπιση της διαφθοράς 
και του οικονομικού εγκλήματος στο δημόσιο και στον 
ιδιωτικό τομέα, καθώς και για την εγκαθίδρυση και στή¬ 
ριξη της διαφάνειας ως βασικού εργαλείου πρόληψης. 

Ειδικότερα, αποστολή του εργαστηρίου αποτελούν: 

1. Η κάλυψη σε προπτυχιακό και μεταπτυχιακό επίπεδο 
διδακτικών και ερευνητικών αναγκών του τμήματος Νο¬ 
μικής και άλλων Τμημάτων του Πανεπιστημίου σε θέμα¬ 
τα διαφάνειας, διαφθοράς και οικονομικού εγκλήματος, 
υπό το φως διακλαδικής προσέγγισης των επιμέρους 
γνωστικών αντικειμένων του. 

2. Η εκπαίδευση (θεωρητική και πρακτική άσκηση) κα¬ 
θώς και η επιμόρφωση ειδικευμένων επιστημόνων στην 
αποτελεσματική και δικαιοκρατική αντιμετώπιση της 
διαφθοράς και του οικονομικού εγκλήματος, και στην 
εγκαθίδρυση και στήριξη της διαφάνειας υπό το φως 
της διακλαδικής προσέγγισης των γνωστικών αντικει¬ 
μένων του εργαστηρίου. 

3. Η διεξαγωγή ερευνητικών προγραμμάτων, και με 
συμμετοχή προπτυχιακών και μεταπτυχιακών φοιτητών. 

4. Η πρακτική άσκηση προπτυχιακών, μεταπτυχιακών 
φοιτητών και αποφοίτων της Εθνικής Σχολής Δικαστι¬ 
κών Λειτουργών. 

5. Η ενίσχυση -μέσω ερευνών- μεταπτυχιακών φοιτη¬ 
τών που εκπονούν διδακτορική διατριβή σε θέμα των 
ειδικότερων επιστημονικών πεδίων του εργαστηρίου, 
ιδίως με παροχή δυνατότητας χρήσης της βάσης δεδο¬ 
μένων του εργαστηρίου, συμμετοχής στις επιστημονικές 
συναντήσεις και εκδηλώσεις του εργαστηρίου και συμ¬ 
μετοχής, κατά περίπτωση, σε εκπονούμενα ερευνητικά 
προγράμματα. 

6. Η διοργάνωση εικονικών δικών με συμμετοχή προ¬ 
πτυχιακών και μεταπτυχιακών φοιτητών σε αντικείμενα 
ενδιαφέροντος του εργαστηρίου υπό το φως της δια- 
κλαδικής τους προσέγγισης. 

7. Η συνεργασία κάθε μορφής με κέντρα ερευνών, 
ακαδημαϊκά και κοινωφελή ιδρύματα, δημόσιες υπη¬ 
ρεσίες της ημεδαπής και της αλλοδαπής και Διεθνείς 
Οργανισμούς, εφόσον οι στόχοι τους συμπίπτουν, συμ¬ 
βαδίζουν και αλληλοσυμπληρώνονται με εκείνους του 
εργαστηρίου. 


8. Η διοργάνωση επιστημονικών διαλέξεων, ημερίδων, 
επιμορφωτικών σεμιναρίων, συμποσίων, συνεδρίων και 
άλλων επιστημονικών εκδηλώσεων και η πρόσκληση Ελ¬ 
λήνων και ξένων αναγνωρισμένου κύρους επιστημόνων. 

9. Η δημοσίευση των ερευνών που πραγματοποιεί, η 
έκδοση σειράς μελετών του εργαστηρίου και ειδικού 
περιοδικού (έντυπης ή ηλεκτρονικής μορφής) με πε¬ 
ριεχόμενο που ανήκει στα γνωστικά αντικείμενα του 
εργαστηρίου. 

10. Η διάχυση της πληροφόρησης, και μέσω της ιστο¬ 
σελίδας του εργαστηρίου και του θ-παρατηρητηρίου 
που ενημερώνει για τη σχετική νομοθεσία, νομολογία 
καθώς και για τις έρευνες του εργαστηρίου και τα 
αποτελέσματά τους, τις νομοθετικές προτάσεις του 
εργαστηρίου κ,λπ. 

11. Η παροχή υπηρεσιών σε ιδιώτες σύμφωνα με τα 
προβλεπόμενα στο Π.δ. 159/1984 (ΦΕΚ 53/τ.Α'/27-4-1984). 

12. Η εκπόνηση μελετών, η παροχή γνωμοδοτήσεων 
και ο σχεδιασμός νομοθετικών προτάσεων για δημόσιες, 
δικαστικές αρχές και φορείς σε θέματα που άπτονται 
του γνωστικού του αντικειμένου σύμφωνα με την κείμε¬ 
νη νομοθεσία και με βάση συμβάσεις που συνάπτονται 
με τον ΕΛΚΕ του ΑΠΘ. 

13. Η συλλογή, επεξεργασία, αποθήκευση ερευνητικών 
δεδομένων σε σχετική ηλεκτρονική βάση δεδομένων 
και η διάθεσή τους σε δημόσιους και ιδιωτικούς φορείς 
μετά από σχετικό αίτημα και σύναψη σύμβασης με τον 
ΕΛΚΕ του ΑΠΘ. 

14. Η εν γένει ανάληψη συμβουλευτικών ή αναπτυξια¬ 
κών έργων και μελετών με σκοπό την αποτελεσματικό¬ 
τερη αντιμετώπιση της διαφθοράς και του οικονομικού 
εγκλήματος και τη στήριξη της διαφάνειας μετά από 
σύναψη συμβάσεων με τον ΕΛΚΕ του ΑΠΘ. 

15. Η ενημέρωση του κοινού, και ιδίως των επιμέρους 
βαθμιδών της εκπαίδευσης, των δημοσίων φορέων, των 
διάφορων επιμελητηρίων, των τραπεζών κ.λπ. για τα 
οφέλη της διαφάνειας στη δράση τους καθώς και για 
την αποτελεσματική και δικαιοκρατική αντιμετώπιση της 
διαφθοράς και του οικονομικού εγκλήματος. 

16. Η προκήρυξη βραβείων για εργασίες και μελέτες 
νέων νομικών στα αντικείμενα των ενδιαφερόντων του 
εργαστηρίου. 

17. Κάθε άλλη επιστημονική, ερευνητική και επιμορφω¬ 
τική πρωτοβουλία ή δραστηριότητα που εμπίπτει στο 
γνωστικό αντικείμενο του εργαστηρίου. 

Άρθρο 4 
Προσωπικό 

1. Το προσωπικό του εργαστηρίου αποτελείται από 
μέλη και συνεργάτες. 

2. Μέλη μπορεί να είναι: 

• Καθηγητές και Λέκτορες του Τμήματος Νομικής της 
Νομικής Σχολής του ΑΠΘ, μέχρι έξι (6) από το γνωστικό 
αντικείμενο των Ποινικών και Εγκληματολογικών επι¬ 
στημών, μέχρι έξι (6) από το γνωστικό αντικείμενο του 
Ιδιωτικού Δικαίου, και μέχρι τρεις (3) από κάθε ένα από 
τα γνωστικά αντικείμενα του Δημοσίου Δικαίου, του 
Διεθνούς και Ευρωπαϊκού δικαίου, και του Δικαίου της 
Πληροφορικής, που κατέχουν θέση με αντικείμενο το 
οποίο εμπίπτει στα επιμέρους διδακτικά και ερευνητικά 
πεδία του εργαστηρίου. 

• Μέλη Ειδικού Διδακτικού Προσωπικού (Ε.ΔΙ.Π.), Ει¬ 
δικού Τεχνικού Εργαστηριακού Προσωπικού (Ε.Τ.Ε.Π.), 
καθώς και μέλη του Λοιπού Επιστημονικού Προσωπικού. 

• Μέλη διοικητικού προσωπικού που τοποθετούνται 
στο εργαστήριο με απόφαση του Τμήματος Νομικής. 

3. Συνεργάτες μπορεί να είναι: 

• Καθηγητές και Λέκτορες Τμημάτων της Σχολής 
Οικονομικών και Πολιτικών Επιστημών (ΟΠΕ) με τα 
γνωστικά αντικείμενα των οικονομικών και πολιτικών 
επιστημών, της δημοσιογραφίας και των ΜΜΕ όπως και 
Σχολών ή Τμημάτων θετικών επιστημών του ΑΠΘ, των 
οποίων το γνωστικό αντικείμενο της θέσης που κατέ¬ 
χουν εμπίπτει στα επιμέρους διδακτικά και ερευνητικά 
αντικείμενα του εργαστηρίου. 

• Επισκέπτες καθηγητές του εξωτερικού και εξειδι- 
κευμένοι επιστήμονες. 

• Καθηγητές και ερευνητές που ανήκουν σε άλλα ΑΕΙ/ 
Ερευνητικά κέντρα ή κοινωφελή ιδρύματα της ημεδαπής 
ή αλλοδαπής και συνεργάζονται κατά περίπτωση με το 
εργαστήριο. 

• Ομότιμοι καθηγητές του ΑΠΘ ή άλλων ΑΕΙ για την 
υποστήριξη των μεταπτυχιακών μαθημάτων και του 
ερευνητικού έργου του εργαστηρίου. 

• Μεταδιδακτορικοί ερευνητές, διδάκτορες, υποψήφιοι 
διδάκτορες, μεταπτυχιακοί φοιτητές, που συμμετέχουν 
στην εκτέλεση έργων, σε πρακτική άσκηση, καθώς και 
σε εθελοντική προσφορά υπηρεσιών στο εργαστήριο. 

• Υποψήφιοι διδάκτορες που εκπονούν διδακτορικό 
σε θέματα της επιστημονικής και ερευνητικής αρμοδι¬ 
ότητας του εργαστηρίου. Το αυτό ισχύει και για τους 
μεταδιδάκτορες που εκπονούν ερευνητικές μελέτες ή 
επιστημονικό έργο σε θέματα της επιστημονικής και 
ερευνητικής αρμοδιότητας του εργαστηρίου. 

4. Είσοδος νέου προσωπικού στο εργαστήριο εγκρίνε- 
ται με απόφαση της ΓΣ της Νομικής Σχολής μετά από 
πρόταση του Διευθυντή του εργαστηρίου. 

Άρθρο 5 

Διοίκηση-Αρμοδιότητες 

1. Το εργαστήριο διευθύνεται από Καθηγητή του 
Τμήματος Νομικής του ΑΠΘ, ο οποίος εκλέγεται με 
απόφαση της Γενικής Συνέλευσης της Νομικής Σχολής, 
σύμφωνα με τη διαδικασία που υπαγορεύεται από τις 
κείμενες διατάξεις. Στη θέση του Διευθυντή ορίζεται 
πρόσωπο με επιστημονικό έργο, ικανό μέρος του οποίου 
τελεί σε άμεση σχέση με τα ερευνητικά και διδακτικά 
αντικείμενα του εργαστηρίου. 

Ο Διευθυντής μπορεί να ανήκει στις βαθμίδες του 
καθηγητή πρώτης βαθμίδας, του αναπληρωτή καθηγητή 
ή του επίκουρου καθηγητή, που ορίζεται με τη διαδικα¬ 
σία του άρθρου 28 παρ. 22 του Ν. 2083/1992 (ΦΕΚ 159/ 
τ,Α'/21-9-1992), όπως συμπληρώθηκε με την παρ. 5 του 
άρθρου 12 του Ν. 3685/2008, σε συνδυασμό με τις διατά¬ 
ξεις του άρθρου 80 παρ. 5α του Ν. 4009/2011 (ΦΕΚ 195/ 
τ.Α'/6-9-2011). 

2. Ο Διευθυντής του εργαστηρίου: 

• Συντονίζει το διδακτικό (προπτυχιακό - μεταπτυχια¬ 
κό) και ερευνητικό έργο των μελών ή των Ερευνητικών 
Ομάδων του εργαστηρίου. 

• Μεριμνά για τη στελέχωση του εργαστηρίου με το 
απαραίτητο προσωπικό. 

• Μεριμνά για την ασφάλεια του προσωπικού και των 
φοιτητών. 

• Διαχειρίζεται τον εξοπλισμό και τις υποδομές του 
εργαστηρίου. 


• Μεριμνά για τη διαχείριση των εσόδων και των 
εξόδων του εργαστηρίου. 

• Αναθέτει τις αρμοδιότητες στους υπευθύνους για 
την οικονομική διαχείριση, την κατανομή των χώρων του 
εργαστηρίου, τη διαχείριση των αναλωσίμων υλικών, τη 
συντήρηση του εξοπλισμού του εργαστηρίου και υπο¬ 
γράφει κάθε έγγραφο που αφορά στη λειτουργία του. 

• Εκπροσωπεί το εργαστήριο στα αρμόδια όργανα του 
Πανεπιστημίου και σε κάθε δημόσιο ή ιδιωτικό φορέα. 

• Καταρτίζει το ετήσιο πρόγραμμα λειτουργίας του 
εργαστηρίου και μεριμνά για την τήρησή του. 

• Εκπονεί σχέδιο του εσωτερικού κανονισμού λειτουρ¬ 
γίας του εργαστηρίου και κάθε αναγκαία τροποποίηση 
αυτού που υποβάλλεται προς έγκριση σύμφωνα με τις 
κείμενες διατάξεις. 

• Συντάσσει τον ετήσιο και τριετή απολογισμό του 
Εργαστηρίου. 

• Εκλέγεται ανά τριετία από τη Γ ενική Συνέλευση του 
Τμήματος, όπως ορίζουν οι κείμενες διατάξεις. 

Αρθρο 6 

Εγκατάσταση-Υλικοτεχνική Υποδομή 

1. Το Εργαστήριο εγκαθίσταται και λειτουργεί στον 
πρώτο δεξιά του βορείου κλιμακοστασίου ημιυπόγειο 
χώρο κάτω από τις αίθουσες διδασκαλίας του 1ου ορό¬ 
φου του κτιρίου της Νομικής Σχολής και φιλοξενείται 
σταθερά για τις επιστημονικές συναντήσεις των μελών 
του και τις επιστημονικές του εκδηλώσεις σε χώρο του 
Κέντρου Διεθνούς και Ευρωπαϊκού Οικονομικού Δικαίου 
(Ικάρων 1, 55102 Καλαμαριά, Θεσσαλονίκη), καθώς και 
στην αίθουσα πολλαπλών χρήσεων του Διοικητικού 
Εφετείου Θεσσαλονίκης (Φράγκων 2-4). 

2. Μέχρι την απόκτηση ίδιου εξοπλισμού, οργάνων και 
υλικού χρησιμοποιεί τις εγκαταστάσεις και τον εξοπλι¬ 
σμό του προσωπικού του. 

3. Το εργαστήριο μπορεί να εκπαιδεύει με βάση τις 
εγκαταστάσεις, τους χώρους φιλοξενίας του και την 
υλικοτεχνική υποδομή του 150 φοιτητές και 150 επι- 
μορφούμενους. 

4. Στο εργαστήριο τηρούνται οι προβλεπόμενοι όροι 
ασφάλειας σύμφωνα με τα προβλεπόμενα στις κείμενες 
διατάξεις. 

Αρθρο 7 
Λειτουργία 

1. Το εργαστήριο λειτουργεί κατά τις εργάσιμες 
ημέρες και ώρες, σύμφωνα με τον εσωτερικό κανο¬ 
νισμό λειτουργίας του Αριστοτελείου Πανεπιστημίου 
Θεσσαλονίκης και στους χώρους που παραχωρούνται 
σ’ αυτό για την εγκατάσταση του εξοπλισμού του, που 
είναι απαραίτητος για τη διενέργεια των εκπαιδευτικών 
του δραστηριοτήτων και των ερευνητικών του προ¬ 
γραμμάτων. 

Στους χώρους εγκατάστασης του Εργαστηρίου υπάρ¬ 
χει πινακίδα με τον ακριβή τίτλο του Εργαστηρίου κα¬ 
θώς και τον τίτλο και το ονοματεπώνυμο του Διευθυντή 
του. 

2. Ο Διευθυντής συντονίζει τη διεξαγωγή κάθε εργα¬ 
σίας, στο πλαίσιο ερευνητικού προγράμματος ή άλλου 
έργου και καθορίζει: 

• τις προτεραιότητες στη χρήση της υλικοτεχνικής 
υποδομής και των χώρων, σε περίπτωση που δεν υπάρ¬ 
χει σχετική απόφαση, 

• την προστασία των οργάνων και εγκαταστάσεων 
από βλάβες, 

• την ασφαλή παραμονή του προσωπικού, των φοι- 
τητών/τριών, επισκεπτών 

• τις μονάδες του δημόσιου ή ιδιωτικού τομέα με τις 
οποίες συμβάλλεται ή συνεργάζεται το εργαστήριο για 
την εκπόνηση ερευνητικών προγραμμάτων, μελετών, 
γνωμοδοτήσεων κ.λπ., και 

• έχει γενικά την ευθύνη για την απρόσκοπτη λειτουρ¬ 
γία του εργαστηρίου. 

3. Για κάθε ερευνητικό πρόγραμμα ορίζεται ένας υπεύ¬ 
θυνος από τα μέλη ΔΕΠ του εργαστηρίου 

4. Η χρησιμοποίηση του υλικοτεχνικού εξοπλισμού 
του εργαστηρίου επιτρέπεται μόνο στο προσωπικό του 
ή άλλους ερευνητές που έχουν ειδική εξουσιοδότηση 
από τον Διευθυντή του. Κινητά όργανα και συσκευές 
που παραδίδονται για τη διεξαγωγή εργασιών, επιστρέ- 
φονται μετά τη χρησιμοποίησή τους, στην κατάσταση 
που είχαν παραδοθεί. 

5. Σε περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς διδακτι¬ 
κών και ερευνητικών δραστηριοτήτων του εργαστηρίου, 
με εισήγηση του Διευθυντή στα αρμόδια όργανα του 
Τμήματος, ορίζονται τα κριτήρια πρόσληψης εξωτερι¬ 
κού επιστημονικού προσωπικού, ειδικών επιστημόνων, 
επισκεπτών καθηγητών, διδακτόρων, μεταπτυχιακών 
και προπτυχιακών φοιτητών σύμφωνα με την ισχύουσα 
νομοθεσία. 

6. Ο Διευθυντής μπορεί να αναθέτει σε μέλος ΕΔΙΠ 
ή σε άλλο πρόσωπο που ανήκει στο προσωπικό του 
εργαστηρίου τη γραμματειακή υποστήριξη αυτού. 

Άρθρο 8 
Πόροι 

Η λειτουργία του Εργαστηρίου θα γίνεται από ίδιους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών προ¬ 
γραμμάτων, την εκπόνηση μελετών, γνωμοδοτήσεων 
κ.λπ., την παροχή υπηρεσιών προς δημόσιους, κοινωνι¬ 
κούς, ιδιωτικούς φορείς και ιδιώτες. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3, 
παρ. 3, του Π.δ. 159/1984 (ΦΕΚ 53/τ.Α'/27-4-1984). 

4. Τις κληρονομιές, τις δωρεές, χορηγίες και τις κληρο¬ 
δοσίες στο Αριστοτέλειο Πανεπιστήμιο Θεσσαλονίκης 
για τους σκοπούς του Εργαστηρίου. 

5. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς, δημόσιες ή ιδιωτικές 
επιχειρήσεις και νομικά ή φυσικά πρόσωπα 

6/Εσοδα από συνέδρια και εκπαιδευτικά/επιμορφω- 
τικά σεμινάρια. 

7. Από κάθε άλλη νόμιμη πηγή. 

Αρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο πρωτοκόλλου 

• Βαθμολόγιο φοιτητών 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Κατάλογος επιστημονικών βιβλίων και περιοδικών 


• Αρχείο ερευνητικών προγραμμάτων 

• Αρχείο ερευνητικών δεδομένων 

• Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για το 
εργαστήριο, σε αναλογική ή ψηφιακή μορφή. 

Άρθρο 10 
Τίτλος-Σφραγίδα 

1. Ο τίτλος του εργαστηρίου είναι «Εργαστήριο Μελέ¬ 
της για τη Διαφάνεια, τη Διαφθορά και το Οικονομικό 
Έγκλημα “ΑΝΤΙ-ΔΙΑΦΘΟΡΑ Α.Π.Θ” (Βθ5Θ3ιόΙί ΙηεΙίΙυίθ 
ΐοτ ΤΓ3ηερ3Γθηογ, ΘοιτυρΙίοη 3ηό Ρίη3ηοί3ΐ Οπαίο “ΑΝΤΙ- 
ΘΟΒΒυΡΤΙΟΝ ΑΕΙΤΗ”)» και αναγράφεται σε κάθε έντυπό 
του, μαζί με το λογότυπό του. Ο τίτλος αυτός καθώς και 
τα στοιχεία του Διευθυντή του εργαστηρίου αναγράφο¬ 
νται στους χώρους της Σχολής που είναι εγκατεστημένο 
το εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του Τμήματος Νομικής της 
Νομικής Σχολής του Α.Π.Θ. και την προσθήκη του τίτλου 
του καθώς και του λογότυπου. 

3. Ανάλογη σφραγίδα με τα στοιχεία στην αγγλική 
γλώσσα χρησιμοποιεί το εργαστήριο για την ξενόγλωσ¬ 
ση αλληλογραφία του και τα έγγραφά του. 

Αρθρο 11 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Δεκεμβρίου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 

- ♦ - 

Αριθμ. 9721 (3) 

Ίδρυση Εργαστηρίου με τίτλο: «Εργαστήριο μελέτης 
Ιατρικού Δικαίου και Βιοηθικής (Εβόοΐ'βΙοΐ'γ Ιογ Ιάο 
Βθ3Θ3γοϊί οί ΜθόίοαΙ Ε3\λ/ 3πό ΒίοοίΝοε)» στο Τμή¬ 
μα Νομικής της Νομικής Σχολής του Αριστοτελεί- 
ου Πανεπιστημίου Θεσσαλονίκης (ΑΠΘ) και καθορι¬ 
σμός του εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τ ις διατάξεις: 

α) του άρθρου 7 παρ. 5 του Ν. 1268/1982 (ΦΕΚ 87/τ.Α7 
16-7-1982) «Για τη δομή και λειτουργία των Ανωτάτων 
Εκπαιδευτικών Ιδρυμάτων» όπως τροποποιήθηκε με το 
άρθρο 48 παρ. 2 του Ν. 1404/1983 (ΦΕΚ 173/τ.Α724-11 -1983) 
«Δομή και λειτουργία των Τεχνολογικών Εκπαιδευτικών 
Ιδρυμάτων» και αντικαταστάθηκε με την περ. γ' της 
παρ. 22 του άρθρου 13 του Ν. 3149/2003 (ΦΕΚ 141/τ.Α'/ 
10-6-2003) «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις», 

β) του άρθρου 4 παρ. 1 εδ. γ του Ν. 2083/1992 (ΦΕΚ 159/ 
τ.Α721-9-1992) «Εκσυγχρονισμός της Ανωτάτης Εκπαί¬ 
δευσης», 

γ) των άρθρων: 5 παρ.2 εδ.γ και 80 παρ.δα του 
Ν. 4009/2011 (ΦΕΚ 195/τ.Α'/6-9-2011) «Δομή, λειτουργία, 
διασφάλιση της ποιότητας των σπουδών και διεθνοποί- 





14 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ηση των ανώτατων εκπαιδευτικών ιδρυμάτων», όπως 
έχει τροποποιηθεί και ισχύει, 

δ) του άρθρου 96 του Ν. 4310/2014 (258/τ.Α78-12-2014) 
«Ερευνα, Τεχνολογική Ανάπτυξη και Καινοτομία και άλ¬ 
λες διατάξεις», 

ε) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυρώ¬ 
θηκε με το άρθρο πρώτο του Π.δ. 63/2005 (ΦΕΚ 98/τ.Α7 
22-4-2005). 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσσα¬ 
λονίκης σύμφωνα με τις διατάξεις του άρθρου 5 του 
Ν.4009/2011 (ΦΕΚ 195/τ.Α76-9-2011) όπως αυτός ισχύει, 

3. Τις διατάξεις του Π.δ.98/5-6-2013 (ΦΕΚ 134/τ.Β7 
5-6-2013): «Κατάργηση του Γενικού Τμήματος, μεταφορά 
έδρας τμήματος και ίδρυση-συγκρότηση, μετονομασία 
και ανασυγκρότηση Σχολών στο Αριστοτέλειο Πανεπι¬ 
στήμιο Θεσσαλονίκης», όπως έχει διορθωθεί με το ΦΕΚ 
140/τ.Α'/11 -6-2013. 

4. Τη σύμφωνη γνώμη της Κοσμητείας της Νομικής 
Σχολής του Αριστοτελείου Πανεπιστημίου Θεσσαλονί¬ 
κης (συνεδρίαση με αριθμό 89/7-9-2015). 

5. Τη σύμφωνη γνώμη της Γενικής Συνέλευσης της 
Νομικής Σχολής του Αριστοτελείου Πανεπιστημίου Θεσ¬ 
σαλονίκης (συνεδριάσεις με αριθμό 46/13-10-2015 και 
50/15-12-2015). 

6. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

6.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

6.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

7. Την έκθεση σκοπιμότητας ίδρυσης του εργαστηρί¬ 
ου με τίτλο: «Εργαστήριο μελέτης Ιατρικού Δικαίου και 
Βιοηθικής (Ε3όθΓ3ίθΓγ ϊογ ΐΓι© Βθ5Θ3ιόΙί οί ΜοάίοεΙ Εανν 
3πά Βίοθίίιίοε)» στο Τμήμα Νομικής της Νομικής Σχολής. 

8. Τη θετική εισήγηση της Επιτροπής για την ίδρυση 
και λειτουργία εργαστηρίων-κλινικών στο ΑΠΘ (συνε¬ 
δρίαση με αριθμό 6/16-12-2015) για την ίδρυση του εργα¬ 
στηρίου με τίτλο: «Εργαστήριο μελέτης Ιατρικού Δικαίου 
και Βιοηθικής (Ε3όθΓ3ίθΓγ ίοΓ ίΐιβ Βθ3Θ3ιόΙί οί ΜθάίοβΙ Εβνν 
3ηά Βίοθίίιίοε)» στο Τ μήμα Νομικής της Νομικής Σχολής. 

9. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2920/22-12-2015) για την έγκριση ίδρυσης εργαστηρί¬ 
ου με τίτλο: «Εργαστήριο μελέτης Ιατρικού Δικαίου και 
Βιοηθικής (ΕθβοΓθίοΐΎ Ιογ ΐΓι© ΒβεβθΐΌίι οί ΜθάίοθΙ Εανν 
3ηά Βίοθίίιίοε)» στο Τ μήμα Νομικής της Νομικής Σχολής. 

10. Ότι το Εργαστήριο που ιδρύεται με την παρού¬ 
σα πράξη του Πρύτανη θα λειτουργεί αποκλειστικά με 
ίδιους πόρους και δεν θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

Την ίδρυση εργαστηρίου με τίτλο: «Εργαστήριο με¬ 
λέτης Ιατρικού Δικαίου και Βιοηθικής (ΕθόοΓθίοΐΎ ίοΓ 
ίίιο Βθ3Θ3Γθίι οί ΜοάίοαΙ Εθνν αηά ΒιοθΙΝοε)» στο Τμήμα 
Νομικής της Νομικής Σχολής του Αριστοτελείου Πανε¬ 
πιστημίου Θεσσαλονίκης (ΑΠΘ) και τον καθορισμό του 
εσωτερικού κανονισμού λειτουργίας του. 


Άρθρο 1 

Ίδρυση 

Ιδρύεται στο Τμήμα Νομικής της Νομικής Σχολής του 
Αριστοτελείου Πανεπιστημίου Θεσσαλονίκης Εργαστή¬ 
ριο με τίτλο: «Εργαστήριο μελέτης Ιατρικού Δικαίου 
και Βιοηθικής (ΕθόοΓθΙοΐΎ ίοΓ ΐΓι© ΒβεβαίΌΐι οί ΜθάίοθΙ 
Εβνν 3πό Βίοθίίιίοε)», το οποίο εντάσσεται στο Τμήμα 
Νομικής και εξυπηρετεί τις εκπαιδευτικές και ερευνη¬ 
τικές ανάγκες στο ευρύτερο γνωστικό αντικείμενο του 
Ιατρικού Δικαίου. 

Αρθρο 2 

Εσωτερικός Κανονισμός 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό. 

Αρθρο 3 

Αποστολή - Σκοπός - Τομείς δραστηριότητας 

Τ ο Εργαστήριο έχει ως αποστολή: 

1. Την κάλυψη των ερευνητικών και διδακτικών ανα¬ 
γκών του Τμήματος Νομικής της Νομικής Σχολής του 
Αριστοτελείου Πανεπιστημίου Θεσσαλονίκης, καθώς και 
άλλων Τμημάτων του Αριστοτελείου Πανεπιστημίου σε 
προπτυχιακό και μεταπτυχιακό επίπεδο, στο γνωστικό 
αντικείμενο του άρθρου 1 του παρόντος. 

2. Τη συνεργασία κάθε μορφής με άλλα ελληνικά 
και αλλοδαπά ακαδημαϊκά ιδρύματα ή κέντρα ερευ¬ 
νών, εφόσον οι επιστημονικοί στόχοι τους συμπίπτουν, 
συμβαδίζουν ή αλληλοσυμπληρώνονται με εκείνους του 
Εργαστηρίου σε πνεύμα αμοιβαιότητας. 

3. Τη διοργάνωση επιστημονικών διαλέξεων, ημερίδων, 
σεμιναρίων, θερινών μαθημάτων, συνεδρίων και άλλων 
επιστημονικών εκδηλώσεων. 

4. Την πραγματοποίηση δημοσιεύσεων και εκδόσεων 
και την πρόσκληση Ελλήνων και ξένων επιστημόνων 
αναγνωρισμένου κύρους. 

5. Τη συνεργασία με διεθνείς οργανισμούς, δημόσιες 
υπηρεσίες και άλλους επιστημονικούς και κοινωνικούς 
φορείς, της ημεδαπής και της αλλοδαπής, ώστε να συμ¬ 
βάλλει το επιστημονικό προσωπικό του εργαστηρίου 
στη μελέτη και υποβολή προτάσεων χάραξης πολιτικής 
και εναλλακτικών μεθόδων αντιμετώπισης ζητημάτων 
που εμπίπτουν στο γνωστικό αντικείμενο του άρθρου 
1 του παρόντος. 

6. Την παροχή υπηρεσιών σε ιδιώτες σύμφωνα με τα 
προβλεπόμενα στο Π.δ. 159/1984 (τεύχος Α', αριθμ. 53). 

7. Την παροχή γνωμοδοτήσεων (δικαστήρια κ.λπ.) σε 
θέματα που άπτονται του γνωστικού αντικειμένου σύμ¬ 
φωνα με την κείμενη νομοθεσία. 

8. Τη συλλογή, επεξεργασία, αποθήκευση και διάθεση 
δεδομένων. 

9. Την ανάληψη συμβουλευτικών έργων και μελετών 
με σκοπό την ικανοποίηση των αναγκών της κοινωνίας. 

10. Τη διατήρηση ιστοσελίδας και την έκδοση ηλε¬ 
κτρονικού περιοδικού στο αντικείμενο του άρθρου 1 
του παρόντος. 

11. Κάθε άλλη επιστημονική, ερευνητική και επιμορ¬ 
φωτική πρωτοβουλία ή δραστηριότητα που εμπίπτει 
στο γνωστικό αντικείμενο του άρθρου 1 του παρόντος. 

Αρθρο 4 
Προσωπικό 

Το προσωπικό του Εργαστηρίου απαρτίζεται από: 

1. καθηγητές και λέκτορες του Τμήματος Νομικής της 
Νομικής Σχολής του Αριστοτελείου Πανεπιστημίου Θεσ¬ 
σαλονίκης, που το γνωστικό τους αντικείμενο καλύπτει 
το γνωστικό αντικείμενο του άρθρου 1 του παρόντος, 

2. μέλη του Εργαστηριακού Διδακτικού Προσωπικού 
(ΕΔΙΠ), που το γνωστικό τους αντικείμενο καλύπτει το 
γνωστικό αντικείμενο του άρθρου 1 του παρόντος, 

3. επισκέπτες καθηγητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένους επι¬ 
στήμονες, 

4. καθηγητές και ερευνητές που ανήκουν σε άλλα ΑΕΙ 
ή ερευνητικά κέντρα και συνεργάζονται κατά περίπτωση 
με το εργαστήριο, 

5. μεταδιδακτορικούς ερευνητές, διδάκτορες, υποψή¬ 
φιους διδάκτορες και μεταπτυχιακούς φοιτητές που 
συμμετέχουν στην εκτέλεση έργων και προσφορά υπη¬ 
ρεσιών του Εργαστηρίου. 

Αρθρο 5 

Διοίκηση - Αρμοδιότητες 

1. Το Εργαστήριο διευθύνεται από καθηγητή της του 
Τμήματος Νομικής της Νομικής Σχολής του Αριστοτε- 
λείου Πανεπιστημίου Θεσσαλονίκης, που το γνωστικό 
του αντικείμενο καλύπτει το γνωστικό αντικείμενο του 
άρθρου 1 του παρόντος, ο οποίος εκλέγεται με απόφαση 
της Γενικής Συνέλευσης της Νομικής Σχολής κατά την 
κείμενη νομοθεσία. 

Ο Διευθυντής μπορεί να ανήκει στις βαθμίδες του 
καθηγητή πρώτης βαθμίδας, του αναπληρωτή καθη¬ 
γητή ή του επίκουρου καθηγητή, που ορίζεται με τη 
διαδικασία του άρθρου 28 παρ.22 του Ν. 2083/1992 (ΦΕΚ 
159/τ.Α'/21-9-1992), όπως συμπληρώθηκε με την παρ. 5 
του άρθρου 12 του Ν. 3685/2008, σε συνδυασμό με τις 
διατάξεις του άρθρου 80 παρ.δα του Ν. 4009/2011 (ΦΕΚ 
195/τ. Α76-9-2011). 

Με την ίδια διαδικασία ορίζεται Αναπληρωτής Διευθυ¬ 
ντής του Εργαστηρίου, που αναπληρώνει τον Διευθυντή 
σε περιπτώσεις αδυναμίας άσκησης των αρμοδιοτήτων 
του και σε κάθε άλλη περίπτωση μετά από γραπτή 
εξουσιοδότησή του. 

2. Ο Διευθυντής του Εργαστηρίου: 

α) Συντονίζει το έργο και τις δραστηριότητες του 
Εργαστηρίου. 

β) Μεριμνά για τη στελέχωση του Εργαστηρίου με το 
απαραίτητο προσωπικό. 

γ) Μεριμνά για την ασφάλεια του προσωπικού και 
των φοιτητών. 

δ) Εκπροσωπεί το Εργαστήριο στα αρμόδια όργανα 
του Πανεπιστημίου. 

ε) Καταρτίζει και υποβάλλει αρμοδίως το ετήσιο και 
τριετές πρόγραμμα λειτουργίας του Εργαστηρίου και 
μεριμνά για την τήρησή του. 

στ) Μεριμνά για τη διαχείριση των εσόδων και των 
εξόδων του Εργαστηρίου. 

ζ) Υπογράφει κάθε εξερχόμενο έγγραφο 

η) Εισηγείται στα αρμόδια όργανα του Τμήματος Νο¬ 
μικής και της Νομικής Σχολής του ΑΠΘ τα κριτήρια 
πρόσληψης εξωτερικού επιστημονικού προσωπικού σε 
τομείς σχετικούς με τις διδακτικές και ερευνητικές 
ανάγκες του Εργαστηρίου, σύμφωνα με την ισχύουσα 
νομοθεσία. 

θ) Συντάσσει τον ετήσιο απολογισμό του Εργαστη¬ 
ρίου. 


3. Με απόφαση των μελών ΔΕΠ που εντάσσονται ως 
μέλη στο Εργαστήριο, μπορούν να δημιουργηθούν Μο¬ 
νάδες για την κάλυψη των διδακτικών και ερευνητικών 
αναγκών του Τμήματος Νομικής της Νομικής Σχολής 
σε επιμέρους τομείς στο πλαίσιο του ευρύτερου αντι¬ 
κειμένου του Εργαστηρίου, με στόχο την καλύτερη 
διεξαγωγή του έργου του. Ένας από τους καθηγητές 
του Εργαστηρίου ορίζεται ως υπεύθυνος της Μονάδας, 
σύμφωνα με τα οριζόμενα στο άρθρο 6 παρ. 2 του 
παρόντος. 

Αρθρο 6 

Χώρος Εγκατάστασης 

1. Το Εργαστήριο εγκαθίσταται στο κτίριο της Νομικής 
Σχολής του Αριστοτελείου Πανεπιστημίου Θεσσαλονί¬ 
κης, σε γραφείο που βρίσκεται κάτω από τις αίθουσες 
του πρώτου ορόφου της Σχολής και θα διαμορφωθεί 
αναλόγως για να καλύψει τις ανάγκες της λειτουρ¬ 
γίας του. Χώρος του Εργαστηρίου θεωρείται επίσης 
το γραφείο του Διευθυντή του Εργαστηρίου και κάθε 
άλλος χώρος που διατίθεται για τη στέγαση των δρα¬ 
στηριοτήτων του. 

2. Στους χώρους εγκατάστασης του Εργαστηρίου 
υπάρχει πινακίδα με τον ακριβή τίτλο του Εργαστη¬ 
ρίου καθώς και τον τίτλο και το ονοματεπώνυμο του 
Διευθυντή του. 

3. Στο εργαστήριο τηρούνται οι προβλεπόμενοι όροι 
ασφάλειας σύμφωνα με τα προβλεπόμενα στις κείμενες 
διατάξεις. 

Άρθρο 7 
Λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον εσωτερικό κανονισμό 
λειτουργίας του Αριστοτελείου Πανεπιστημίου Θεσ¬ 
σαλονίκης. 

2. Για κάθε δραστηριότητα του Εργαστηρίου, ορίζεται 
με απόφαση του Διευθυντή ένας από τα μέλη ΔΕΠ του 
Εργαστηρίου ως υπεύθυνος. 

3. Με απόφαση του Διευθυντή του Εργαστηρίου, είναι 
δυνατή η συμμετοχή στο έργο και τις δραστηριότητες 
του Εργαστηρίου καθηγητών, ερευνητών, ειδικών επι¬ 
στημόνων και διδακτόρων ή υποψήφιων διδακτόρων από 
ελληνικά και αλλοδαπά ακαδημαϊκά ιδρύματα ή κέντρα 
ερευνών, ως ερευνητών («Βθ5Θ3ιόΙί ΡοΙΙοννε»), καθώς και 
κατόχων μεταπτυχιακού τίτλου ειδίκευσης ή μεταπτυ¬ 
χιακών φοιτητών του Τμήματος Νομικής της Νομικής 
Σχολής του ΑΠΘ, ως δόκιμων ερευνητών («Τι-είηθθ Βο- 
5Θ3Γ00ΘΓ5»). 

4. Η χρησιμοποίηση των εγκαταστάσεων και του εξο¬ 
πλισμού του Εργαστηρίου επιτρέπεται στο προσωπικό 
του Εργαστηρίου. 

5. Ο Διευθυντής μπορεί να αναθέτει σε μέλος του 
προσωπικού του Εργαστηρίου, τη διοικητική, γραμμα¬ 
τειακή και τεχνική υποστήριξή του. 

Αρθρο 8 
Πόροι 

Οι πόροι του Εργαστηρίου προέρχονται από: 

1. Την εκτέλεση ερευνητικών και επιμορφωτικών (εθνι¬ 
κών, ευρωπαϊκών ή/και διεθνών) προ-γραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Τις κληρονομιές, τις δωρεές, τις κληροδοσίες και 
άλλες οικονομικές ενισχύσεις προς το Αριστοτέλειο 
Πανεπιστήμιο Θεσσαλονίκης για τους σκοπούς του Ερ¬ 
γαστηρίου. 

3. Τα έσοδα από την παροχή υπηρεσιών σύμφωνα 
με το άρθρο 3 του Προεδρικού διατάγματος 159/1984 
(Α' 53). 

4. Τη διάθεση αποτελεσμάτων ερευνητικών προγραμ¬ 
μάτων ή εν γένει επιστημονικών προϊόντων. 

5. Τις ειδικές προσφορές, χρηματοδοτήσεις και άλλες 
χορηγίες που προέρχονται από διεθνείς οργανισμούς, 
δημόσιες ή ιδιωτικές επιχειρήσεις και νομικά ή φυσικά 
πρόσωπα. 

6. Τη χρηματοδότηση ή συγχρηματοδότηση ερευνητι¬ 
κών προγραμμάτων από διάφορα Υπουργεία ή φορείς 
του ευρύτερου Δημοσίου Τομέα. 

7. Τις πωλήσεις εκδόσεων του Εργαστηρίου. 

8/Εσοδα από κάθε άλλη πηγή, κατά τις κείμενες δι¬ 
ατάξεις. 

Άρθρο 9 

Τηρούμενα Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο Πρωτοκόλλου εισερχομένων και εξερχομένων 
εγγράφων. 

2. Βιβλίο περιουσιακών στοιχείων. 

3. Φάκελος οικονομικών στοιχείων κάθε έτους. 

4. Κατάλογος επιστημονικών βιβλίων, περιοδικών και 
οργάνων. 

5. Αρχείο ερευνητικών προγραμμάτων. 

6. Αρχείο εργασιών στο πλαίσιο του διδακτικού έργου. 

7. Βιβλίο μεταβολών προσωπικού. 


Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που προβλέπεται από 
ειδικές διατάξεις ή κρίνεται απαραίτητο σε αναλογική 
ή ψηφιακή μορφή. 

Άρθρο 10 

Τίτλος - Σφραγίδα 

1. Ο τίτλος του Εργαστηρίου είναι: «Εργαστήριο με¬ 
λέτης Ιατρικού Δικαίου και Βιοηθικής (ΕαόοΓαΙοΓγ Ιογ Ιάο 
Βθ5Θ3ιόΙί οί ΜοάίοεΙ Ι_3νν 3ηά Βίοθίίιίοε») και αναγράφε¬ 
ται σε κάθε έντυπό του, μαζί με το λογότυπό του. Ο 
τίτλος αυτός καθώς και τα στοιχεία του Διευθυντή του 
Εργαστηρίου αναγράφονται στους χώρους της Σχολής 
όπου είναι εγκατεστημένο το Εργαστήριο. 

2. Το Εργαστήριο χρησιμοποιεί για την αλληλογραφία 
του όμοια σφραγίδα με αυτή του Τμήματος Νομικής 
της Νομικής Σχολής με την προσθήκη του τίτλου του 
και του λογοτύπου. 

3. Ανάλογη σφραγίδα με τα στοιχεία στην αγγλική 
γλώσσα χρησιμοποιεί το Εργαστήριο για την ξενόγλωσ¬ 
ση αλληλογραφία του και τα έγγραφά του. 

Αρθρο 11 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Δεκεμβρίου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 

